ภาษีเงินได้นิติบุคคล รอบบัญชีปี 2557 (ตอน 1)
บริษัทจำกัด บริษัทมหาชนจำกัด ห้างหุ้นส่วนจำกัด หรือนิติบุคคลอื่นที่มีรอบระยะเวลาบัญชีสิ้นสุด ณ&nbsp; 31&nbsp; ธ.ค.&nbsp; 2557&nbsp; มีหน้าที่ยื่นแบบเสียภาษีเงินได้นิติบุคคลสำหรับรอบระยะเวลาบัญชีปี 2557 ภายใน&nbsp; 150 วัน นับแต่วันสิ้นสุดรอบระยะเวลาบัญชี&nbsp; วันเริ่มต้นของการยื่นแบบเสียภาษีได้เริ่มมาตั้งแต่&nbsp; 1&nbsp; ม.ค.&nbsp; 2558&nbsp; ที่ผ่านมา&nbsp; ขณะนี้ก็เหลือเวลาอีกไม่ถึงเดือนก็จะสิ้นสุดกำหนดเวลาของการยื่นแบบเสียภาษีแล้ว&nbsp; หากยื่นเสียภาษีด้วยแบบฟอร์มกระดาษ วันสุดท้ายของการยื่นแบบเสียภาษีตรงกับวันเสาร์ที่&nbsp; 30 พ.ค. 2558&nbsp; แต่เนื่องจากวันจันทร์ที่ 1&nbsp; มิ.ย. 2558 เป็นวันวิสาขบูชา หยุดราชการ&nbsp; จึงได้เลื่อนวันสุดท้ายออกไปเป็นวันอังคารที่&nbsp; 2&nbsp; มิ.ย. 2558&nbsp; แต่ถ้ายื่นแบบทางอินเทอร์เน็ตผ่าน www.rd.go.th&nbsp; จะได้รับการขยายกำหนดเวลาออกไปอีก&nbsp; 8 วัน วันสุดท้ายของการยื่นแบบฯ จะตรงกับวันจันทร์ที่ 8 มิ.ย. 2558
8 พ.ค. 2558

บริษัทจำกัด บริษัทมหาชนจำกัด ห้างหุ้นส่วนจำกัด หรือนิติบุคคลอื่นที่มีรอบระยะเวลาบัญชีสิ้นสุด ณ  31  ธ.ค.  2557  มีหน้าที่ยื่นแบบเสียภาษีเงินได้นิติบุคคลสำหรับรอบระยะเวลาบัญชีปี 2557 ภายใน  150 วัน นับแต่วันสิ้นสุดรอบระยะเวลาบัญชี  วันเริ่มต้นของการยื่นแบบเสียภาษีได้เริ่มมาตั้งแต่  1  ม.ค.  2558  ที่ผ่านมา  ขณะนี้ก็เหลือเวลาอีกไม่ถึงเดือนก็จะสิ้นสุดกำหนดเวลาของการยื่นแบบเสียภาษีแล้ว  หากยื่นเสียภาษีด้วยแบบฟอร์มกระดาษ วันสุดท้ายของการยื่นแบบเสียภาษีตรงกับวันเสาร์ที่  30 พ.ค. 2558  แต่เนื่องจากวันจันทร์ที่ 1  มิ.ย. 2558 เป็นวันวิสาขบูชา หยุดราชการ  จึงได้เลื่อนวันสุดท้ายออกไปเป็นวันอังคารที่  2  มิ.ย. 2558  แต่ถ้ายื่นแบบทางอินเทอร์เน็ตผ่าน www.rd.go.th  จะได้รับการขยายกำหนดเวลาออกไปอีก  8 วัน วันสุดท้ายของการยื่นแบบฯ จะตรงกับวันจันทร์ที่ 8 มิ.ย. 2558 
บริษัท ฯลฯ ส่วนใหญ่จะมีวันสุดท้ายของรอบระยะเวลาบัญชีสิ้นสุด  ณ  31  ธ.ค.  2557  กรมสรรพากรได้มีการประชาสัมพันธ์ให้ทราบถึงกำหนดเวลาการยื่นแบบเสียภาษีผ่านสื่อต่างๆ  เพื่อจะได้ยื่นแบบเสียภาษีภายในกำหนดเวลา  บริษัท ฯลฯ ที่มีวันสุดท้ายของรอบระยะเวลาบัญชีที่มิใช่วันที่  31  ธ.ค.  2557  ต้องนับวันเวลาการยื่นแบบเสียภาษีภายในกำหนดเวลา  150  วันเอง  หากนับจำนวนวันผิดพลาด หรือลืมยื่นแบบเสียภาษี  ต่อมาได้ยื่นแบบเสียภาษีเมื่อพ้นกำหนดเวลาไปแล้ว  ต้องเสียค่าปรับไม่เกิน  2,000  บาท  และถ้ามีภาษีชำระต้องเสียเงินเพิ่มร้อยละ  1.5  ต่อเดือนของภาษีชำระอีกด้วย  ยิ่งเวลาเนิ่นนานออกไป  เงินเพิ่มก็จะเยอะขึ้นตามจำนวนเดือนที่เพิ่มขึ้น  
การยื่นแบบเสียภาษีเงินได้นิติบุคคลสำหรับรอบระยะเวลาบัญชีปี  2557  ต้องใช้แบบแสดงรายการภาษีตามที่กฎหมายกำหนด  โดยมีการคำนวณภาษีเงินได้นิติบุคคลจากฐานภาษีและอัตราภาษี  ดังนี้
1.บริษัท บริษัทมหาชนจำกัด ห้างหุ้นส่วนจำกัด หรือนิติบุคคลอื่นที่เสียภาษีเงินได้นิติบุคคลจากฐานกำไรสุทธิ
กำไรสุทธิ คำนวณได้จากการนำรายได้จากกิจการ หรือเนื่องจากกิจการที่กระทำในรอบระยะเวลาบัญชี หักด้วยรายจ่ายตามเงื่อนไขที่ระบุไว้ในมาตรา 65 ทวิ และมาตรา 65 ตรี แห่งประมวลรัษฎากร ทั้งนี้  แบบแสดงรายการภาษีที่ใช้ยื่นเสียภาษีให้ใช้แบบ  ภ.ง.ด. 50  โดยจะใช้แบบฟอร์มที่ download จาก www.rd.go.th  หรือแบบฟอร์มกระดาษที่กรมสรรพากรจัดพิมพ์  บริษัท ฯลฯ ควรใช้แบบฟอร์มสำหรับรอบระยะเวลาบัญชีปี  2557  ด้วย    
ภาษีเงินได้นิติบุคคล คำนวณได้จากกำไรสุทธิ x อัตราภาษีเงินได้นิติบุคคล
อัตราภาษีเงินได้นิติบุคคลของบริษัท ฯลฯ ที่เสียภาษีจากฐานกำไรสุทธิ   
กิจการทั่วไป  อัตราร้อยละ 20
กิจการสำนักงานปฏิบัติการภูมิภาค อัตราร้อยละ 10
กิจการนำเข้าส่งออกที่ได้รับอนุญาตจากกระทรวงพลังงานให้ค้าน้ำมันเชื้อเพลิง  อัตราร้อยละ 10
กิจการที่จดทะเบียนในตลาดหลักทรัพย์แห่งประเทศไทย สำหรับรอบระยะเวลาบัญชีที่เริ่มในหรือหลัง 1  ม.ค.  2556 แต่ไม่เกิน  31  ธ.ค. 2557  อัตราร้อยละ 20
กิจการที่ตั้งอยู่ในเขตพัฒนาพิเศษเฉพาะกิจ  อัตราร้อยละ  3  (จ.นราธิวาส  ปัตตานี  ยะลา  สตูล  และ จ.สงขลา (อ.จะนะ  เทพา  นาทวี  สะบ้าย้อย)
กิจการศูนย์กลางการจัดหาสินค้าเพื่อการผลิตระหว่างประเทศ  อัตราร้อยละ 15
การยื่นแบบเสียภาษีเงินได้นิติบุคคลสำหรับรอบระยะเวลาบัญชีปี  2557  มีอัตราภาษีหลากหลายอัตรา  สัปดาห์หน้ามาต่อเกี่ยวกับอัตราภาษีเงินได้นิติบุคคลของบริษัท ฯลฯ ที่เป็น SMEs  ที่เสียภาษีจากฐานกำไรสุทธิ  รวมถึงการยื่นแบบเสียภาษีเงินได้นิติบุคคลด้วยแบบ   ภ.ง.ด. 52  และ ภ.ง.ด. 55  ที่เสียภาษีเงินได้นิติบุคคลจากฐานรายได้